cyanic-selkie/wikianc huggingface dataset:
மிளகாய்
மிதமான கார மிளகாய்
மிதமான கார வகை மிளகாய்களின் காரத் தன்மை 1000 முதல் 3000 சுகோவில் அளவு வரை இருக்கும். ஆன்சோ, பசில்லா, எஸ்பனோலா, சண்டியா மற்றும் கஸ்காபெல் ஆகியவை மிதமான கார வகையை சார்ந்தவை.
இருக்குவேளன்
இருக்குவேளன் (பொ.பி. 435-465) என்பவன் கொடும்பாளூர் நகரை களப்பிரர் காலத்தில் அரசாணட இருக்குவேள் அரசர்கள் வம்சத்துள் ஒருவன். இந்த இருக்குவேள் அரசர்கள் பற்றிய மூவர் கோவில் சாசனம் ஒன்று கிடைத்துள்ளது. இதில் ஆரம்ப மற்றும் முடிவுப்பகுதிகள் சிதைந்துள்ளதால் இவனுடைய பெயரும் இவன் முன்னோர் பெயரும் தெரியவில்லை. களப்பிரர் காலத்தில் அவர்களுக்கு அடங்கிய பாண்டியர் வம்சத்தவர் களப்பிரருக்கு எதிராக சுதந்திரம் பெற எண்ணி களப்பிரர் மீது போர் தொடுத்தனர். அந்த படையை இவன் முறியடித்தான்.
மிளகாய்
கார மிளகாய்
கார வகை மிளகாய்களின் காரத் தன்மை 5000 முதல் 100,000 சுகோவில் அளவு வரை இருக்கும். செர்ரானோ, கயேன், டபாஸ்கோ, பிக்வின் மற்றும் தாய்லாந்து மிளகாய் ஆகியவை கார வகையைச் சார்ந்தவை.
இருக்குவேளன்
மேற்கோள்கள்
பகுப்பு:இருக்குவேள் அரசர்கள்
மிளகாய்
அதீத கார மிளகாய்
அதீத கார வகை மிளகாய்களின் காரத் தன்மை 80,000 முதல் 300,000 சுகோவில் அளவு வரை இருக்கும். ஆபெர்னரோ மற்றும் ஸ்காட்ச் பானெட்டு ஆகியவை அதீத கார வகையை சார்ந்தவை.
இருக்குவேளன்
மேற்கோள்கள்
பகுப்பு:இந்திய அரசர்கள்
மிளகாய்
ஊட்டச்சத்து விவரம்
சிகப்பு நிறத்தில் இருக்கும் மிளகாயில் வைட்டமின் சியும் சிறிய அளவிளான கரோடீன் (carotene – provitamin A) பொருளும் உள்ளது. மஞ்சள் மற்றும் பச்சை நிறத்தில் உள்ள மிளகாயில் இரண்டுமே குறைந்த அளவில் உள்ளது.
படத்தொகுப்பு
பல வேறுபட்ட மிளகாய் வகைகள் உள்ளன. மிளகாய்த் தாவரத்தின் காய்களே பயன்படுபவை. அந்தக் காய்கள் நீளமானவை, குறிகியவை, அகன்றவை, ஒடுங்கியவை, வட்டமனவை என பல்வேறு வடிவங்களில் இருப்பதுடன், காரத் தன்மையிலும் வேறுபடுகின்றன.
வெளி இணைப்புகள்
பகுப்பு:செடிகள் பகுப்பு:காய்கறிகள்
உலோகவியல்
-
உலோகவியல் (Metallurgy) என்பது உலோகங்கள், இடையுலோகச் சேர்மங்கள் மற்றும் கலப்புலோகம் எனப்படும் உலோகக் கலவைகள் போன்றவற்றின் பொருளறிவியல், பொறியியல்,  இயற்பியல், வேதியியல் பண்புகள் முதலியனவற்றை ஆய்வு செய்கின்ற அறிவியல் களமாகும். இத்துறை பொதுவாக, தனிமங்களை அவற்றின் தாதுக்களிலிருந்து பிரித்தெடுத்தல் மற்றும் பயன்படுத்துதல் தொடர்பான ஒரு நுட்பவியலாகும். தனிமங்களை உற்பத்தி செய்வதற்கு அறிவியல் துறை எவ்வாறு பயன்படுத்தப்படுகிறது என்பதும் நுகர்வோருக்கும் பெருமளவில் தயாரிப்பவர்களுக்கும் இத்தனிமங்களை உற்பத்தி செய்வதற்கான பொறியியல் முறைகளையும் உலோகவியல் உள்ளடக்கியுள்ளது. தனிமங்களை உற்பத்தி செய்வது என்பது உலோகத் தாதுக்களைப் பதப்படுத்தி அவற்றில் இருந்து தனிமங்களைத் தனித்துப் பிரித்தெடுத்தலைக் குறிக்கிறது. மேலும், கலப்புலோகங்களாக ஒன்றுடன் ஒன்று கலந்திருக்கும் உலோகக் கலவையிலிருந்து உலோகத்தை தனித்துப் பிரித்தெடுத்தலையும் உலோகவியல் உள்ளடக்கியுள்ளது. உலோகவியல் என்ற சொற்றொடர் உலோகங்களைப் பயன்படுத்தி கைவினைஞர்கள் மேற்கொள்ளும் கைவினை தொழிலில் இருந்து வேறுபட்டதாகும். மருந்துகள் எவ்வாறு மருத்துவ அறிவியலுடன் தொடர்பு கொண்டுள்ளனவோ அதே போல ஒரு தொடர்பைக் கொண்டவைதான் உலோகவியலும் கைவினைஞர்களின் உலோகத் தொழிலும் என்பதை பிரித்தறிய வேண்டும்.
இரும்புசார் உலோகவியல், இரும்புசாரா உலோகவியல் என்று உலோகவியல் மேலும் இரு துணைப் பிரிவுகளாகப் பிரிக்கப்படுகிறது. சில சந்தர்ப்பங்களில் இச்சொற்றொடர் கருப்பு உலோகவியல் மற்றும் வண்ண உலோகவியல் என்ற சொற்களாலும் அழைக்கப்படுகிறது. இரும்புசார் உலோகவியல் என்பது இரும்பு என்ற உலோகத்துடன் தொடர்பு கொண்ட தாதுக்கள், தயாரிப்புமுறைகள், இவற்றின் இயற்பியல் வேதியியல் பண்புகள், உலோகக் கலவைகள் முதலியனவற்றை உள்ளடக்கியதாகும். இரும்புசாரா உலோகவியல் என்பது இரும்பை தவிர்த்த ஏனைய உலோகங்களின் தயாரிப்புச் செயல்முறைகள், கலப்புலோகங்கள் முதலியனவற்றை உள்ளடக்கியதாகும். இரும்புசார் உலோகவியலுடன் தொடர்புடைய உலோகங்களின் தயாரிப்புச் செயல்முறைகள் உலகத்தின் தனிமங்கள் உற்பத்தியில் 95 சதவீதம் செயல்பாட்டைக் கொண்டது என்பது கவனிக்கத்தக்கதாகும்.
சொற்பிறப்பியல்
உலோகவியல் என்ற வேர்ச்சொல் பண்டைய கிரேக்க மொழிச் சொல்லிலிருந்து பெறப்பட்டதாகும். உலோக வேலையாள் மற்றும் உலோக வேலை என்ற பொருளின் அடிப்படையில் கிரேக்கமொழிச் சொல் ஆக்கப்பட்டிருந்தது. கனிமங்களில் இருந்து உலோகங்களைப் பிரித்தெடுக்கும், குறிப்பாக பெருமளவில் தயாரிக்கும் செயல்முறையிலுள்ள இரசவாதி என்ற தொழிற்பெயர் உலோகவியல் என்ற சொல்லுக்கு அடிப்படையாகும். இப்பொருளின் அடிப்படையிலேயே என்சைக்ளோபீடியா பிரிட்டானிக்காவில் 1797 ஆம் ஆண்டு உலோகவியலின் பொருள் குறித்து விவாதிக்கப்பட்டது. 19 ஆம் நூற்றாண்டின் பிற்பகுதியில் உலோகவியல் என்ற சொல்லின் பொருள் உலோகங்கள், உலோகக் கலவைகள் மற்றும் அவற்றின் செயல்முறைகள் முதலியவற்றை ஆய்வு செய்யும் துறை என்று விரிவான பொருளைப் பெற்றது. உலோகவியல் என்ற சொல்லின் பொருள் இங்கிலாந்து, அமெரிக்கா மற்றும் காமன்வெல்த் நாடுகள் போன்ற உலகின் பெரும்பாலான இடங்களிலும் ஒரே வகையான உச்சரிப்பும் பொருள் கொள்ளலும் கிட்டத்தட்ட சமமாகவே உள்ளன.
வரலாறு
மனித வரலாற்றில் மிகவும் பண்டைய காலத்தில் பயன்படுத்தப்பட்ட உலோகம் தங்கம் ஆகும். இது சூழ்நிலைகளால் பாதிக்கப்படாததும், வேறு வேதிப் பொருட்களுடன் வினைபுரியாத தன்மையையும் கொண்டிருப்பதால் இயற்கையில் தனித்த தனிம நிலையிலேயே கிடைக்கின்றது. பழைய கற்காலத்தில் கிமு 40000 ஆண்டுகளுக்கு முன் எசுப்பானியாவின் கற்குகைகளில் இயற்கை தங்கம் சிறிய அளவில் கிடைத்ததாக அறியப்படுகிறது. வெள்ளி, தாமிரம், வெள்ளீயம் மற்றும் இரும்பு போன்ற தனிமங்கள் ஆரம்பகால கலாச்சாரங்களில் ஒரு குறிப்பிட்ட அளவுக்கு பயன்படுத்தப்பட்டுள்ளதைக் காணமுடிகிறது. கிமு 3000 இல் விண்கல்லில் இருந்து பெறப்பட்ட இரும்பிலிருந்து தயாரிக்கப்பட்ட எகிப்திய ஆயுதங்கள், "வானத்திலிருந்து வந்த கத்திகள்" எனக் கொண்டாடப்பட்டன .ஈயம், வெள்ளீயம், தாமிரம் போன்ற சில குறிப்பிட்ட உலோகங்கள் உயர் வெப்பநிலையில் தாதுக்களை ஊது உலையில் சுடுபடுத்தி உருக்கிப் பிரித்தல் முறையிலேயே தயாரிக்கப்படுகின்றன.
கிமு 5, 6 ஆம் நூற்றாண்டு காலத்தில் முதன்முதலாக பிரித்தெடுத்தல் முறையில் உலோகம் தயாரிக்கப்பட்டதற்கான சான்றுகள் கிடைக்கின்றன. செர்பியாவிலுள்ள மைதான்பெக், யர்மொவாக், புளொக்னிக் போன்ற தொல்லியல் தளங்களில் இச்சான்றுகள் கிடைத்தன.
இரும்புசார் உலோகவியல் வளர்ந்த வரலாற்றை  பல்வேறு கடந்தகால கலாச்சார நாகரீகங்களில் காணமுடிகிறது. பண்டைய இடைக்கால பேரரசுகள் மற்றும் மத்திய கிழக்கு மற்றும் கிழக்கு பிராந்தியத்திற்கு அருகிலிருந்த பேரரசுகள், பண்டைய ஈரான், பண்டைய எகிப்து, பண்டைய நூபியா, மற்றும் அனடோலியா (துருக்கி), பண்டைய நாக், கார்த்தேச்சு, கிரேக்கர்கள் மற்றும் பண்டைய ஐரோப்பா ரோமர், மத்திய ஐரோப்பா, பண்டைய மற்றும் இடைக்கால சீனா, பண்டைய மற்றும் இடைக்கால இந்தியா, பழங்கால மற்றும் இடைக்கால ஜப்பான் உள்ளிட்ட பல்வேறு நாகரிகங்களில் இரும்பின் பயன்பாடு இருந்ததாக அறியப்படுகிறது. ஊது உலையின் பயன்பாடு, வார்ப்பு இரும்பு பயன்படுத்தப்பட்டது, நீரியல் சாய்வுச் சம்மட்டி, துருத்தியின் பயன்பாடு இருந்ததற்கான ஆதாரங்கள் சீனாவில் கிடைத்துள்ளன.
உலோக தாதுக்களை சுரங்கங்களில் இருந்து வெட்டியெடுத்தல், உலோகங்களைப் பிரித்தெடுத்தல் மற்றும் உலோகம் பிரித்தெடுத்தல் செயல்முறை வளர்ச்சி மற்றும் சிக்கலான செயல்முறைகள் முதலியவற்றை கியார்ச்சு அகரிகாலா மூலம் எழுதப்பட்ட 16 ஆம் நூற்றாண்ட்டைச் சேர்ந்த தெ ரெ மெட்டாலிகா என்ற புத்தகம் விவரிக்கிறது. அகரிகாலா "உலோகவியலின் தந்தை" எனக் கருதப்படுகிறார்.
பிரித்தெடுத்தல்
உலோகங்களைப் பிரித்தெடுத்தல் என்பது உலோகத் தாதுவிலிருந்து மதிப்புமிக்க உலோகங்களைத் தனியாக நீக்குவது மற்றும் சுத்திகரிப்பது எனப் பொருள்படும். உலோக ஆக்சைடு அல்லது சல்பைடு தாதுவிலிருந்து தூய உலோகத்தைப் பிரித்தெடுக்க இயற்பியல் முறை, வேதியியல் முறை அல்லது மின்முறையில் ஒடுக்கம் செய்யப்பட வேண்டும்.
உலோகப் பிரித்தெடுப்பாளர்கள் செலுத்துதல், அடர்ப்பித்தல், கழிவுகளை நீக்குதல் முதலிய மூன்று முதன்மையான செயல்களைப் பின்பற்றுகின்றனர். சுரங்கத்திலிருந்து வெட்டி எடுத்தபிறகு, பெரிய துண்டுகளாக காணப்படும் தாது அனைத்தையும் துகளாக அல்லது தூளாக நசுக்கி, அரைத்து சிறியசிறிய துகள்களாக மாற்றுகின்றனர், பிரிக்கப்பட வேண்டிய தனிமத்தை தெவையற்ற கழிவுப்பொருட்களில் இருந்து பொருத்தமான முறையில் நீக்கி அடர்த்தியாக்குகின்றனர்.
தாதுவை அரைப்பது உகந்தது என்றால் அரைத்தலுக்கு அனுப்பப்படுகிறது. கரைப்பதால் கழிவுப்பொருட்களை நீக்க முடியுமென்றால் தாதுவைக் கரைத்து தேவையற்ற மாசுக்களை நீக்கி, தனிமத்தைப் பிரித்துத் தயாரிப்புக்குத் தேவையான கரைசலை தயாரித்துக் கொள்ளலாம்.
சிலவகை தாதுக்களில் ஒன்றுக்கு மேற்பட்ட தனிமங்கள் கலந்திருக்க வாய்ப்பு உண்டு. இம்மாதிரியான நிகழ்வுகளில் தொடக்கநிலை பிரித்தெடுப்பு முறையில் நீக்கப்படும் கழிவு அடுத்த நிலையில் மற்றொரு தனிமத்தைப் பிரித்தெடுப்பதற்குத் தேவையான தொடக்கநிலை தாதுவாக அமைகிறது. மேலும், சில நிகழ்வுகளில் அடர்ப்பிக்கப்பட்ட தாதுவிலும் ஒன்றுக்கு மேற்பட்ட தனிமங்கள் கலந்திருக்க வாய்ப்பு உண்டு. இதுபோன்ற நிகழ்வுகளில் அடர்ப்பிக்கப்பட்ட தாது மீண்டும் பொருத்தமான செயல்முறைகளுக்கு உட்படுத்தப்பட்டு தனித்தனியான தனிமங்களைப் பிரித்தெடுக்க திட்டமிடப்படுகிறது.
கலப்புலோகங்கங்கள்
பொதுவாக அலுமினியம், குரோமியம், தாமிரம், இரும்பு, மக்னீசியம், நிக்கல், தைட்டானியம், துத்தநாகம் உள்ளிட்ட உலோகங்கள் பொறியியல் உலோகங்கள் எனப்படுகின்றன. இவையே பெரும்பாலும் கலப்புலோகங்களாகப் பயன்படுத்தப்படுகின்றன. இரும்பு- கார்பன் கலப்புலோகங்கள் தொடர்பான வார்ப்பு இரும்பு, எஃகு இரும்பு போன்றவற்றின் பண்புகளைப் புரிதலுக்கு அதிகமான முனைப்பு காட்ட வேண்டியுள்ளது. வெறும் கார்பனை மட்டுமே கலப்புலோகமாகப் பயன்படுத்தி குறைந்த செலவும் அதிக வலிமையும் மிக்க கலப்புலோகங்களை தயாரிக்க முடிகிறது. வார்ப்பு இரும்பு, தேனிரும்பு போன்றனவும் இவ்வகையான கலப்புலோகங்களேயாகும். மின்தடையும் அரித்தல் பண்பும் முக்கியத்துவம் பெறும் இடங்களில் தூய எஃகும், துத்தநாக முலாமிட்ட எஃகும் பயன்படுத்தப்படுகின்றன. வலிமையும் எடை குறைவும் தேவையான இடங்களில் அலுமினியம் மற்றும் மக்னீசியம் கலப்புலோகங்கள் பயன்படுத்தப்படுகின்றன. மோனெல் போன்ற தாமிர-நிக்கல் கலப்புலோகங்கள் அதிக அரிப்புத்தன்மையும் காந்தத் தன்மையும் இல்லாத சுழல் இடங்களில் பயன்படுத்தப்படுகின்றன. நிக்கல் அடிப்படையில் உருவான இங்கோனெல் போன்ற கலப்புலோகங்கள் வாயுச் சுழலிகள், சுழலிமின்னேற்றிகள், அழுத்தக்கலன்கள், வெப்பபரிமாற்றிகள் போன்ற உயர் வெப்பநிலை சுழல்களில் பயன்படுத்தப்படுகின்றன. மிகைவெப்ப சூழல்களில் ஒற்றைப்படிக கலப்புலோகங்கள் உபயோகமாகின்றன.
உற்பத்தி
நுகர்வோருக்கான பொறியியல் பொருட்களில் பயன்படுத்துவதற்குத் தேவையான உலோகங்களை உற்பத்தி செய்யும் செயல்முறையில் உற்பத்தி பொறியியல் துறை கவனம் செலுத்துகிறது. கலப்புலோகங்களை உற்பத்தி செய்தல், வடிவமைத்தல், வெப்பப்படுத்துதல், மேற்பரப்பு வடிவமைப்பு முதலியன இப்பிரிவில் முக்கியத்துவம் பெறுகின்றன. வெப்பநிலை செலவு, எடை, வலிமை, கெட்டித்தன்மை, கடினத்தன்மை, அரிப்பு, சோர்வு எதிர்ப்பு, மற்றும் செயல்திறன் உள்ளிட பொருளியற் பண்புகளை சமநிலை அடையச் செய்யும் பொறுப்பு உலோகவியல் பணியாளர்களின் கடமையாகின. இதற்காக சூழ்நிலையை அவர்கள் ஆராய்கின்றனர். உப்புநீர் சூழலில் இரும்பு, அலுமினியம் கலப்புலோகங்கள் விரைவில் அரிக்கப்பட்டுவிடுகின்றன என்பது அறியப்பட்டது, குளிர் மற்றும் கடுங்குளிர் சூழல்களில் கலப்புலோகங்கள் நொறுங்கும் தன்மையையும் இழுவை தன்மையையும் இழந்து விடுகின்றன. சில கலப்புலோகங்கள் அதிக நொறுங்கு தன்மையும் நீள்தன்மையும் பெற்று விரைவில் உடைந்து போகின்றன. உயர் வெப்பநிலை, தொடர் சுழற்சி போன்ற காரணிகளும் கலப்புலோகங்களின் பண்புகளில் பாதிப்புகளை உண்டாக்குகின்றன.
உலோகக் கைவினை செயல்முறைகள்
குளிரூட்டப்பட்டு வடிவமைத்தல் முறையில் உறைவு நிலையில் உள்ள உலோகத்தை புனைதல் அல்லது வேறு முறைகள் மூலம் தயாரிப்பு வடிவத்தை மாற்றமுடியும். இச் செயல்முறையில் கெட்டியாக்குவதன் மூலம்  வலிமையை அதிகரிக்க முடியும். வடிவ மாற்றங்கள் ஏற்படும் போது உலோகத்தில்  நுண்ணிய குறைபாடுகள் தோன்றுகின்றன.
பல்வேறு வடிவங்களில் வார்ப்புருக்கள் தொழிற்துறை மற்றும் கல்வித்துறைகளில் உள்ளன. மணல் வார்ப்படம், மெழுகு வார்ப்படம் என்பன் சில வகைகளாகும்.
வெப்பச் சிகிச்சைகள்
உலோகங்களின் வலிமையை, நீள்தன்மையை, கெட்டித்தன்மையை, கடினத்தன்மையை மற்றும்  எதிர்ப்புப் பண்புகளை வெப்ப சிகிச்சையின் மூலம் மாற்ற முடியும்.பதனாக்கல், வீழ்படிவாக்கல், கெட்டியாக்கல், தணித்தல், உரனூட்டல் முதலியன பொதுவான வெப்பச் சிகிச்சை முறைகளாகும். சூடுபடுத்துவதன் மூலம் உலோகத்தை மென்மையாக்கி பின்னர் படிப்படியாக குளிரவைத்தல் பதனாற்றுதல் முறை வெப்ப சிகிச்சையாகும். இம்முறையில் கூராக்குதல், வளைத்தல், போன்ற வடிவமாற்றங்களை ஏற்படுத்த முடியும். உலோகத்தை மிக விரைவாக வெப்பமூட்டிய பின்னர் குளிரவைப்பது தணித்தல் என்னும் வெப்ப சிகிச்சை முறையாகும். உயர் கார்பன் எஃகு தணித்தல் முறையில் கடினப்படுத்தப்படுகிறது. வெப்பநிலை மாற்றம் மூலம் உலோகத்தை உடையாமல் கெட்டியாக்கும் செயல்முறை உரனூட்டல் எனப்படுகிறது.
பெரும்பாலும், இயந்திர மற்றும் வெப்ப சிகிச்சைகள் இரண்டையும் இணைத்து நல்ல பண்புகள் மிக்க பொருட்களை உருவாக்கப் பயன்படுத்தப்படுகின்றன. வெப்ப-இயந்திர சிகிச்சை எனப்படும் பெயரால் இம்முறை அழைக்கப்படுகிறது. மிகை கலப்புலோகங்களும் தைட்டானியக் கலப்புலோகங்களும் இம்முறையில் உருவாக்கப்படுகின்றன.
மின்முலாம் பூசுதல்
மின்முலாம் பூசுதல் எனப்படுவது மேற்பரப்பில் ஒரு இராசாயணப்பூச்சை பூசும் சிகிச்சை நுட்பமாகும். மற்றொரு உலோகத்தின் மெல்லிய அடுக்கு தயாரிப்பு மேற்பரப்பில் பூசப்படுகிறது. தங்கம், வெள்ளி, குரோமியம் அல்லது துத்தநாகம் போன்ற உலோகங்கள் இத்தகைய பிணைப்பை உண்டாக்குகின்றன. அரிப்பை குறைக்கவும் அழகியல் தோற்றத்தை மேம்படுத்தவும் இம்முறை பயன்படுத்தப்படுகிறது.
வெப்பத் தெளித்தல்
வெப்பத் தெளிப்பு முறையில் உலோகத்தின் பண்புகளை மாற்றுதல் மற்றொரு நுட்பமான முறையாகும்.
வெளி இணைப்புகள்
பகுப்பு:உலோகவியல்
வட்டக்கல்வலசு
மேற்கோள்கள்
பகுப்பு:ஈரோடு மாவட்டத்திலுள்ள கிராமங்கள்
கிளைடர்ஸ் இந்தியா லிமிடெட்
கிளைடர்ஸ் இந்தியா லிமிடெட் (Gliders India Limited (GIL), இந்திய அரசின், பாதுகாப்பு அமைச்சகத்தின் கீழ் செயல்படும் ஒரு பொதுத்துறை நிறுவனம் ஆகும். இந்நிறுவனம் இந்திய இராணுவத்திற்குத் தேவையான வான்குடைகளை உற்பத்தி செய்கிறது. இதன் தொழிற்சாலை உத்தரப் பிரதேச மாநிலத்தின் கான்பூர் நகரத்தில் செயல்படுகிறது. முன்னர் இந்நிறுவனம் படைக்கலத் தொழிற்சாலைகள் வாரியத்தின் ஒரு அங்கமாக இருந்தது.2021ஆம் ஆண்டு முதல் இதனை  பொதுத்துறை நிறுவனமாக மாற்றப்பட்டது.
வெளி இணைப்புகள்
பகுப்பு:இந்திய பாதுகாப்பு அமைச்சகம்
பகுப்பு:இந்திய படைத்துறை பகுப்பு:இந்திய அரசுத்துறை நிறுவனங்கள்
ஜம்மு-பாரமுல்லா இருப்புப் பாதை
ஜம்மு-ஸ்ரீநகர்-பாரமுல்லா இருப்புப் பாதை (Jammu–Srinagar–Baramulla railway line) இந்தியாவின் ஜம்மு காஷ்மீர் பகுதியில் அமைந்த காஷ்மீர் பள்ளத்தாக்கில் உள்ள பாரமுல்லா - ஸ்ரீநகர் பகுதிகளை, ஜம்முவுடன் இணைக்கும் 356 கிமீ நீளம் கொண்ட இருப்புப் பாதை, ரூபாய் 10,000 கோடி மதிப்பில்  அமைக்கும் திட்டம் 2002-ஆம் ஆண்டு முதல் செயல்படுகிறது. இந்த இருப்புப் பாதை அமைக்கும் திட்டம் முழுவதும் முடிவடைந்த பிறகு புதுதில்லியிலிருந்து - ஸ்ரீநகரை 14 மணி நேர பயண நேரத்தில் அடையலாம்.
தற்போது ஜம்மு-வைஷ்ணதேவி கோயில்-உதம்பூரை இணைக்கும் இருப்புப் பாதை அமைக்கும் பணிகள் முடிவடைந்து தொடருந்துகள் இயக்கப்படுகிறது. கற்றா நகரத்திலிருந்து, பனிஹால் வரையிலான 67 கிமீ நீளத்திற்கு இருப்புப் பாதைகள் அமைக்கும் பணிகள் 2019-இல் முடிவடைந்துள்ளது. 2011-இல் இந்த இருப்புப் பாதைத் திட்டம் குப்வாரா வரை நீட்டிக்கத் திட்டமிடப்பட்டுள்ளது. மேலும் ஜம்முவின் இராம்பன் மாவட்டத்தில் உள்ள பனிஹால்-காசிகுண்ட்-அனந்தநாக்-ஸ்ரீநகர், பட்காம் மற்றும் பாரமுல்லா நகரங்களை இணைக்கும் இருப்புப் பாதை பணிகள் முடிவடைந்து தொடருந்துகள் இயக்கப்படுகிறது. இதில் விடுபட்ட வைஷ்ணதேவி-பனிஹால் நகரங்களை இணைக்கும் பணிகள் 2021-இல் முடிவடையும். மேலும் இந்த இருப்புப் பாதை அமைக்கும் திட்டம் குப்வாரா வரை நீட்டிக்கத் திட்டமிடப்பட்டுள்ளது.
இருப்புப் பாதையின் தொலைவை குறைக்க வேண்டி, இமயமலையின் பிர் பாஞ்சல் மலைத்தொடரில் பல இடங்களில் மலையைக் குடைந்து சுரங்கங்கள் அமைக்கப்படுகிறது. அவைகளில் ஒன்று 12 கிமீ நீளம் கொண்ட பீர் பாஞ்சால் சுரங்க இருப்புப்பாதை ஆகும்.
தொடருந்து சுரங்கப்பாதைகளும், மேம்பாலங்களும்
இருப்புப் பாதை அமைக்க 100 கிமீ நீளத்திற்கு, 27 மேம்பாலங்கள், 37 சுரங்கப்பாதைகள் அமைக்கப்படுகிறது. அவைகளில் நீளமான சுரங்கப் பாதை 11,215 மீட்டர் நீளம் கொண்ட பீர் பாஞ்சால் சுரங்க இருப்புப்பாதை ஆகும். . மேலும் செனாப் ஆற்றின் மீது 1,178 அடி உயரத்தில், 2156 அடி அகலத்தில், உலகத்தின் மிக உயரமான செனாப் இருப்புப் பாதை மேம்பாலம் கட்டிமுடிக்கும் தருவாயில் உள்ளது.
ஜம்மு-ஸ்ரீநகர்-பாரமுல்லா இருப்புப் பாதையில் 30 தொடருந்து நிலையங்கள் அமைக்கப்படுகிறது. இவ்வழித்தடத்தில் நாள் ஒன்றுக்கு 10-12 தொடருந்துகள் இயக்கத் திட்டமிடப்பட்டுள்ளது.
ஜம்மு - பாரமுல்லா இருப்புப் பாதை முழுமையாக அமைக்கும் திட்டம் 2021-இல் முடிக்கத் திட்டமிடப்பட்டுள்ளது.
வெளி இணைப்புகள்
பகுப்பு:இந்தியாவில் தொடருந்து வழித்தடங்கள் பகுப்பு:ஜம்மு காஷ்மீரில் போக்குவரத்து பகுப்பு:ஜம்மு காஷ்மீர்
வெலக்
வெலக் அல்லது விலாக என்பது நெதர்லாந்திலுள்ள ரைமர்ஸ்வால் நகராட்சிக்குட்பட்ட ஒரு குக்கிராமம் ஆகும். தென்-பெவெலண்ட் வழியாகச் செல்லும் கால்வாயின் கீழுள்ள A58 நெடுஞ்சாலையைக் கொண்டிருக்கும் விலாகச் சுரங்கப்பாதை இங்கு அமைந்துள்ளது. வெலக் சுமார் 100 மக்களைக் கொண்டுள்ளது.
பகுப்பு:நெதர்லாந்து
முந்தானை சபதம்
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
வனேடியம் ஈராக்சைடு
வனேடியம் ஈராக்சைடு (Vanadium(II) oxide ) என்பது VO என்ற மூலக்கூறு வாய்பாடு  கொண்ட ஒரு கனிம சேர்மமாகும். வனேடியத்தின் பல ஆக்சைடுகளில் நீண்ட நிலைப்புத்தன்மை கொண்டு நடுநிலை மின்சுமை கொண்ட ஆக்சைடு இதுவாகும். சோடியம் குளோரைடின் உருத்திரிந்த மூலக்கூறு கட்டமைப்பு வடிவத்தையும் வலுவற்ற V-V உலோகம் – உலோகம் பிணைப்பையும் வனேடியம் ஈராக்சைடு ஏற்றுள்ளது. ஆற்றல் மட்டக் கொள்கை யின்படி கடத்தல் பட்டை பகுதியாக நிரம்பியுள்ள காரணத்தாலும் t2g சுற்றுப் பாதையில் எலக்ட்ரான்களின் உள்ளடங்காத் தன்மையாலும் வனேடியம் ஈராக்சைடு மின்சாரத்தைக் கடத்துகிறது. வனேடியம் ஈராக்சைடு விகிதச் சமமில்லாத ஒரு சேர்மமாகும். இதன் கனிம உட்கூறுகளின் அளவு VO0.8 முதல் VO1.3 வரை மாறுபடுகிறது.
மேற்கோள்கள்
பகுப்பு:வனேடியம் சேர்மங்கள் பகுப்பு:ஆக்சைடுகள் பகுப்பு:விகிதச் சமமில்லாத சேர்மங்கள்
எதிர்வுப் பெறுமதி
நிகழ்தகவு கோட்பாட்டில், ஓர் எழுமாற்று மாறியின் எதிர்வுப் பெறுமதி (அல்லது எதிர்பார்ப்பு மதிப்பு அல்லது எதிர்வுப் பெறுமானம் அல்லது இடை அல்லது சராசரி மதிப்பு, expected value அல்லது mean) என்பது எழுமாற்று மாறி எடுக்கக்கூடிய அனைத்து சாத்தியமான பெறுமானங்களினதும் எடையிடப்பட்ட சராசரி ஆகும்.
எழுமாற்றுமாறியின் எதிர்வுப் பெறுமதியைக் கணக்கிடும் முறை: எழுமாற்றுமாறி X ஆனது x1 எனும் பெறுமதியை p1 எனும் நிகழ்தகவுடனும், x2 இனை p2 எனும் நிகழ்தகவுடனும், அப்படிச்சென்று, xk வரையிலான பெறுமதியை pk எனும் நிகழ்தகவுடன் கொண்டிருக்கிறது எனில் எழுமாற்றிமாறி X இன் எதிர்வுப் பெறுமதி பின்வருமாறு வரையறுக்கப்படும். ஒன்று வரையிலான அனைத்து pi நிகழ்தகவுகளினதும் கூட்டுத்தொகை : p1 + p2 + ... + pk = 1, எனவே எதிர்வுப் பெறுமதியானது எடையிடப்பட்ட சராசரியாக கருதப்படலாம், pi’கள் இவற்றின் எடைகள்:
பகுப்பு:புள்ளியியல்
பெனி சமவெளி
பெனி புல்தரை சமவெளி அல்லது மாக்ஸோஸ் சமவெளி வடக்கு பொலிவியாவின் வெப்பமண்டல சவன்னா சுற்றுச்சூழல் ஆகும். பெனி புல்தரை சமவெளி வட பொலிவியாவின் தாழ்நிலங்களில் 126,100 சதுர கிலோமீட்டர் (48,700 சதுர மைல்) பரப்பளவை உள்ளடக்கியது. மேலும் அண்டை நாடுகளான பிரேசில் மற்றும் பெருவில் சிறிய பகுதிகளை உள்ளடக்கியது.
மேற்கோள்
பகுப்பு:சமவெளிகள் பகுப்பு:தென் அமெரிக்கப் புவியியல் பகுப்பு:பொலிவியா
பி. கொளக்குடி ஊராட்சி
'''பி. கொளக்குடி ஊராட்சி' (P. kolakudi Gram Panchayat''), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1681 ஆகும். இவர்களில் பெண்கள் 843 பேரும் ஆண்கள் 838 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுலாவெசி நாற்கொம்புப் பன்றி
சுலவேசி நாற்கொம்புப் பன்றி என்பது நான்கு கொம்புள்ள, பேபிரூசா செலெபென்சிசு (Babyrousa celebensis) என்னும் அறிவியற் பெயர் கொண்ட பாலூட்டிச் சிற்றினம் ஆகும். இது இந்தோனீசியத் தீவுகளில் வடக்கு சுலவேசியையும் அருகே உள்ள லெம்பேத் தீவுகளையும் இயற்கை வாழிடமாகக் கொண்டுள்ள ஓரினம். நான்கு கொம்புகள் உள்ள விலங்கு என்று கூறினாலும், அவற்றுள் இரண்டு கொம்புகள் இவ்விலங்கின் கீழ்த்தாடையின் நாய்ப்பற்கள் அல்லது புலிப்பற்கள் ஆகும். இதனை எயிறு என்றும் கூறுவர். மேல்தாடையின் மேலே நெற்றியை நோக்கி வளைந்து செல்லும் இரண்டு கொம்புகளும் எயிறே. இவ் விலங்கு சூயிடீ என்னும் பன்றிக் குடும்பத்தைச் சேர்ந்த விலங்கு.
அறிவியற் பெயராக உள்ள பேபிரூசா (அல்லது பாபிரூசா) என்பது மலாய் மொழியில் உள்ள, பாபி (babi = பன்றி) + ரூசா (rusa = மான்) ஆகிய இருசொற்களின் கூட்டு ஆகும். மானின் கொம்பு போல் உள்ளதால் இப்பெயர் ஏற்பட்டது.
மேற்கோள்கள், அடிக்குறிப்புகள்
பகுப்பு:இரட்டைப்படைக் குளம்பிகள் பகுப்பு:இந்தோனேசிய விலங்குகள் பகுப்பு:பன்றிக் குடும்பம்
கரிபியன்
[[Image:Location Caribbean.png|thumb|365px|உலக வரைபடத்தில் கரிபியன்:
thumb|200px|மத்திய அமெரிக்காவும் கரிபியனும் மேற்கிந்தியத் தீவுகள் அல்லது கரிபியன் (Caribbean, டச்சு: Cariben அல்லது Caraïben அல்லது Antillen; பிரெஞ்சு: Caraïbe அல்லது Antilles; ஸ்பானிஷ்: Caribe) அமெரிக்கக் கண்டத்தின் ஒரு பகுதி ஆகும். இது கரிபியன் கடல், மற்றும் அதன் தீவுகள், அவற்றின் கரையோரப் பகுதிகளையும் உள்ளடக்கிய பகுதியைக் குறிக்கும். இப்பகுதி வட அமெரிக்காவின் தென்கிழக்குப் பகுதியையும் மத்திய அமெரிக்காவின் கிழக்குப் பகுதியையும் தென் அமெரிக்காவின் வடக்கு மற்றும் மேற்குப் பகுதிகளையும் தன்னகத்தே கொண்டுள்ளது.
கரிபியன் தீவுகள்
கரிபியன் தீவுகள் என்பது 2,500 மைல்கள் நீளமும் 160 மைல்களுக்கும் குறைவான அகலமும் கொண்ட ஒரு தீவுத் தொடராகும்.
இப்பகுதியில் மொத்தம் 7,000 தீவுகள், சிறு தீவுகள், reefs, மற்றும் cays ஆகியவற்றைக் கொண்டுள்ளன. கரீபியன் கடலை சுற்றிலும் ஒரு தீவு சங்கிலியாக இவை படர்ந்து கிடக்கிறது. அட்லாண்டிக் பெருங்கடலின் குறுக்காக தெற்கே புளோரிடா முதல் வெனிசுலா வரை 4 ஆயிரம் கி.மீ., நீளத்துக்கு தீவுகள் சிதறியிருக்கின்றன. இதில் 11 சுதந்திர நாடுகளும் பிற நாடுகளின் ஆட்சிக்கு உட்பட்ட சில பகுதிகளும் உள்ளன. மேற்கிந்திய தீவில் கியூபா, ஹைதி, டொமினிக்கன் குடியரசு, ஜமைக்கா, பார்படோஸ், பஹாமாஸ், டிரினாட் மற்றும் டொபாகோ, டொமினிக்கா, செயின்ட் கிட்ஸ் நெவிஸ், செயின்ட் லூஸியா, செயின்ட் வின்சென்ட் கிரெனடா, ஆன்டிகுவா, பார்புடா என்ற நாடுகள் சேர்ந்ததே மேற்கிந்திய தீவு. இவற்றில் மிக பெரிய நாடு கியூபாவே. கரீபியன் கடலில் ஒரு பெரிய தீவையும், ஆயிரத்து 600க்கும் மேற்பட்ட குட்டித் தீவுகளையும் கொண்ட நாடு தான் கியூபா. மேற்கிந்தியாவின் ஒரு பகுதியான ஆன்டிலிஸின் மிக அழகிய தீவு கியூபாவே. இதனால்தான் இதனை ஆன்டிலிஸின் முத்து என்று அழைக்கின்றனர். அமெரிக்க கடற்படை கேந்திரங்களில் ஒன்றாக விளங்கும் குவன்டனாமா, கியூபாவின் ஆதிக்கத்திற்கு உட்பட்ட பகுதியாகும்.
மேற்கிந்தியத் தீவுகள்
ஐரோப்பிய மாலுமிகலான வாஸ்கோடகாமா போன்ற நாடுகாண்பயணிகள் இந்தியாவுடன் கடல் வழி வாணிபம் செய்வதற்காக பயணவழி வரையறுத்ததன் விளைவாக இந்த மேற்கிந்திய தீவுகள் கூட்டம் கண்டுபிடிக்கப்பட்டது. முதலில் இந்த தீவுக்கூட்டங்கள் தான் இந்தியா என்று தவறாக கணித்த மாலுமிகள் பின்னர் அது இந்திய நிலப்பகுதி இல்லை என்று தெரிந்து கொண்டதும் இதற்கு மேற்கிந்திய தீவுகள் என அழைக்க தொடங்கினர்.
ஐரோப்பிய கலாச்சாரம்
1492ல் ஐரோப்பிய கடற்பயணி கிறிஸ்டோபர் கொலம்பஸ்சே மேற்கிந்திய தீவிற்குதான் முதன் முதலில் வந்தார். தான் வந்து சேர்ந்த இடம் இந்தியா என்று தவறாக நினைத்து இதற்கு மேற்கிந்தியா என்று பெயர் சூட்டினார். பிற்பாடு இங்குள்ள பல தீவுகளும் ஐரோப்பிய நாடுகளின் காலனி நாடுகளாக மாறியதை தொடர்ந்து ஐரோப்பிய கலாசாரம் இங்கு படர்ந்தது.
ஹைதியும், டொமினிக்கா குடியரசும் சேர்ந்த ஹிஸ்பானியோவா இப்பகுதியின் 2வது பெரிய தீவு. அமெரிக்கா, பிரான்ஸ், பிரிட்டன், ஹாலந்து, வெனிசுலா போன்ற நாடுகளின் ஆதிக்கத்திற்கு உட்பட்டவையே பிற நாடுகள். மேற்கிந்திய தீவுகள் அமெரிக்க கண்டத்தில் இருந்தாலும் வரலாற்றிலும் சரி, கலாசார அளவிலும் சரி அது ஐரோப்பிய, ஆப்பிரிக்க, ஆசிய கண்டங்களிலும் மிக அதிகமான தொடர்பு கொண்டது. உலகில் வேறு எந்த பகுதியும் இந்த அளவுக்கு சமூக பொருளாதார, கலாசார வேறுபாடுகளை தன்னகத்தே கொண்டிருக்கவில்லை.
இவற்றையும் பார்க்க
ஹிஸ்பேனியோலா
மேற்கோள்கள்
பகுப்பு:நடு அமெரிக்கா
மார்க்சியப் பெரியாரியப் பொதுவுடைமைக் கட்சி
மார்க்சியப் பெரியாரியப் பொதுவுடைமைக் கட்சி என்பது தமிழ்நாட்டில் செயல்பட்டுவரும் தேர்தலில் ஈடுபடாத ஒரு கட்சியாகும். இதை வே. ஆனைமுத்து பெரியார் மறைந்து சில ஆண்டுகள் கழித்து 1976 இல் ’பெரியார் சம உரிமைக் கழகம்’ என்ற பெயரில் தோற்றுவிககப்பட்டுப் பின்னர் 1988 இல் மார்க்சியப் பெரியாரியப் பொதுவுடைமைக் கட்சி எனப் பெயர் மாற்றம் செய்யப்பட்டது. இது விகிதாச்சார இடஒதுக்கீடு கோரி தொடர்ந்து போராடி வருகிறது.
இந்த அமைப்பின் பொதுச் செயலாளராகச் செயல்படும் தோழர் வே. ஆனைமுத்து மண்டல் குழு அமைக்கப் படவும், அக்குழுவின் அறிக்கை வெளியிடப்படவும் காரணமாக இருந்தார். இவற்றிற்கு, தமிழ் நாட்டில் மட்டுமில்லாமல் வட இந்தியாவிலும் இவர் போராட்டங்கள் நடத்தியதும், அப்போதைய பிரதமர், குடியரசுத் தலைவர், அமைச்சர்கள் ஆகியோரையும், அதிகாரிகளையும் சந்தித்து இவர் தன் கோரிக்ககை மனுவை அளித்ததே காரணம். அவ்வாறே, தமிழ் நாட்டில் எம்.ஜி.ஆர் ஆட்சிக் காலத்தில் இடஒதுக்கீட்டில் பொருளாதார அளவுகோலை எதிர்த்து போராடினார். பின்னர் மக்களவைத் தேர்தல் தோல்விகளுக்குப் பிறகு அந்த பொருளாதார அளவுகோலை எம்.ஜி.ஆர் நீக்கினார். இதன் தொடர்ச்சியாக இட ஒதுக்கீட்டின் அளவை 68% அளவாக உயர்த்தினார். இதற்கு அப்போதைய அமைச்சர் பன்ருட்டி எஸ். ராமச்சந்திரன் வாயிலாக முயற்சி செய்தவர் வே. ஆனைமுத்துவே.
2010ஆம் ஆண்டில் தோழர் வே. ஆனைமுத்து தொகுத்த பெரியாரின் எழுத்தும், பேச்சும் கொண்ட 20 தொகுப்பு நுல்களை முதல்வர் கலைஞர் வெளியிட்டுள்ளார்.
வில்லியம் பால்டாக் (துடுப்பாட்டக்காரர், பிறப்பு 1847)
வில்லியம் பால்டாக் (துடுப்பாட்டக்காரர், பிறப்பு 1847) (William Baldock , பிறப்பு: சனவரி 20 1847, இறப்பு: ஆகத்து 30 1923), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1877-1882 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் பால்டாக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1847 பிறப்புகள் பகுப்பு:1923 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
சிறீ சாரதா மகளிர் கல்லூரி
ஸ்ரீ சாரதா மகளிர் கல்லூரி (Sri Sarada College for Women), என்பது தமிழ்நாட்டின், திருநெல்வேலி மாவட்டம், அரியகுளம், சாரதா நகரில் அமைந்துள்ள மகளிர் கலை அறிவியல் கல்லூரி ஆகும். இது 1986 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள் பகுப்பு:திருநெல்வேலி மாவட்டத்திலுள்ள தனியார் கலைக் கல்லூரிகள்
உக்கம்பெரும்பாக்கம் ஊராட்சி
உக்கம்பெரும்பாக்கம் ஊராட்சி (Ukkamperumpakkam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யாறு சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1194 ஆகும். இவர்களில் பெண்கள் 602 பேரும் ஆண்கள் 592 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மால்குடி
மால்குடி (Malgudi) என்பது ஆர். கே. நாராயணின் புதினங்கள், சிறுகதைகள் போன்றவற்றில் இடம்பெற்றற கருநாடகத்தின், ஆகும்பேயில் அமைந்துள்ளதாக சித்தரிக்கப்படும் ஒரு கற்பனை ஊராகும். இது நாராயணின் பெரும்பாலான படைப்புகளில் கதை நடக்கும் இடமாக அமைக்கப்பட்டுள்ளது. அவரது முதல் புதினமான சுவாமி அண்ட் பிரண்ட்ஸ் தொடங்கி, அவருடைய பதினைந்து புதினங்களில் ஒன்றைத் தவிர மற்ற அனைத்தும், அவரது பெரும்பாலான சிறுகதைகளுக்கும் களமாக இந்த கற்பனை ஊர் உள்ளது.
மால்குடியை இந்தியாவின் நுண்ணிய ஒரு வடிவமாக நாராயணன் சித்தரித்துள்ளார். மால்குடி டேசில் குறிப்பிடப்பட்டுள்ளபடி, 19 ஆம் நூற்றாண்டில் ஒரு கற்பனையான பிரித்தானிய அதிகாரியான சர் ஃபிரட்ரிக் லாலே ஒரு சில கிராமங்களை ஒன்றிணைத்து வளர்த்து அதன் மூலம் மால்குடி உருவாக்கப்பட்டது. சர் ஃபிரெட்ரிக் லாலியின் பாத்திரமானது 1905 இல் மதராஸ் கவர்னராக இருந்த ஆர்தர் லாலியை அடிப்படையாக கொண்டதாக இருக்கலாம். இப்போது சிமோகா மக்களவைத் தொகுதி உறுப்பினர் சிமோகா-தலகுப்பா தொடருந்து பாதையில் உள்ள அரசலு தொடருந்து நிலையத்தை மால்குடி தொடருந்து நிலையமாக மாற்றுமாறு இந்திய இரயில்வேக்கு கோரிக்கை விடுத்துள்ளார்.
புவியியலும், தோற்றமும்
மால்குடி ஊர் ஒரு பனைக்கதை படைப்பு என்று நாராயணன் குறிப்பிட்டாலும் ஒருபுறம் ஆறும் மறுபுறம் காடும், லாலி சாலை, வெரைட்டி ஹால், பாம்பே ஆனந்த பவண் உணவு விடுதி போன்ற மால்குடியை சித்தரிக்கும் கட்டிடங்களும் பாதைகளும். வாசகர்கள் சிலரை அதன் உண்மையான இருப்பிடமாக மைசூர் என்று பூகிக்க வைக்கின்றனது. மால்க்குடி ஊராக சிலர் கருதும் 'இடங்களில்' காவேரி கரையில் அமைந்துள்ள இலால்குடி மற்றும் பழைய மைசூர் மாநிலத்தில் அமைந்துள்ள யாதவகிரி போன்றவை உள்ளன.
தெருக்களும் சுற்றுப்புறங்களும்
கடை வீதி மால்குடியின் மையத் தெருவாகும். அதில் பாம்பே ஆனந்த் பவண் மற்றும் ட்ரூத் பிரிண்டிங் ஒர்க்ஸ் உள்ளிட்ட பல பெரிய கடைகள் அமைந்துள்ளன. கபீர் தெரு மால்குடியின் உயரடுக்கு மக்களின் வசிப்பிடமாகும். அதே சமயம் லாலி விரிவாக்கம் என்பது பணக்காரர்கள் மற்றும் செல்வாக்கு மிக்கவர்கள் வசிக்கும் புதிய வரவிருக்கும் பகுதியாகும். எண்ணெய் வியாபாரிகளின் இருப்பிடமான எல்லம்மன் தெரு, கடைசித் தெரு, அதைத் தாண்டி சரயு ஆறு உள்ளது. மற்ற தெருக்களில் குரோவ் தெரு, காளிகாட் லேன் மற்றும் விநாயக் முதலி தெரு ஆகியவை அடங்கும்.
எல்லம்மன் தெருவிற்கும் ஆற்றுக்கும் இடையில் நல்லப்பாவின் தோப்பும் தகனக் கூடமும் உள்ளன. தீண்டத்தகாதவர்களும், துப்புரவுப் பணியாளர்களும் ஆற்றின் கீழ் கரையில் வசிக்கின்றனர்.
கட்டடங்கள்
பழைய வெரைட்டி ஹாலுக்குப் பதிலாக 1935ல் பேலஸ் டாக்கீஸ் கட்டப்பட்டது. ஆல்பர்ட் மிஷன் பள்ளி மற்றும் ஆல்பர்ட் மிஷன் கல்லூரி ஆகியவை மிகவும் பிரபலமான கல்வி நிறுவனங்கள். வாரியப் பள்ளி மற்றும் நகர தொடக்கப் பள்ளிகளும் உள்ளன.
மற்ற அடையாளங்கள்
மால்குடியில் ஒரு சிறிய தொடருந்து நிலையம் உள்ளது. இது பல அத்தியாயங்களில் கதையின் மையமாக உள்ளது. மால்குடியின் முக்கிய மருத்துவமனை மால்குடி மருத்துவ மையம் (எம்எம்சி). குதிரைமீது அமர்ந்திருக்கும் சர் ஃபிரெட்ரிக்கின் சிலை மற்றொரு முக்கிய அடையாளமாக அமைகிறது. மற்றொரு முக்கியமான இடம் தி போர்டுலெஸ், பெயர் பலகை ஏதும் இல்லாத சிறிய உணவகம். போர்டுலெஸ் மால்குடியின் தற்போதைய நிகழ்வுகள் குறித்த விவாத மையமாக உள்ளது.
மெம்பி காடு
சரயு ஆற்றின் மறுபுறம் மெம்பி காடு உள்ளது. இது பல குன்றுகளையும் குகைகளையும் கொண்டுள்ளது. அங்கு காணப்படும் விலங்குகளில் புலி, மான், லாங்கர் குரங்கு, எருமை போன்றவை ஆகியவை அடங்கும்.
சமகால பண்பாட்டில்
கன்னட நடிகரும் இயக்குனருமான சங்கர் நாக் இயக்கிய 1986 ஆம் ஆண்டய இந்தியத் தொலைக்காட்சித் தொடரான மால்குடி டேஸ், ஆர். கே. நாராயணின் பெயரிடப்பட்ட படைப்புகளை அடிப்படையாகக் கொண்டதாக இருந்தது. இது பெரும்பாலும் கர்நாடகத்தின் சீமக்கா மாவட்டத்தில் ஆகும்பே அருகே படமாக்கப்பட்டது. ஆனாலும் சில இதன் அத்தியாயங்கள் பெங்களூர் மற்றும் கர்நாடகத்தின் தும்கூர் மாவட்டத்தில் உள்ள தேவராயனதுர்காவிலும் படமாக்கப்பட்டன.
மால்குடி " தென்னிந்தியாவில் அமைந்துள்ள ஒரு அழகிய இடம்" என்ற கருத்து பரலக கற்பனையில் வேரூன்றியுள்ளது. தென்னிந்திய பாணியிலான உணவகங்கள் "மால்குடி" என்ற பெயரிலோ அதை ஒத்திதாகவோ உள்ளன. சியாம் குழுமம் சென்னை, பெங்களூர், ஐதராபாத்த் போன்ற இடங்களில் மால்குடி உணவகங்களை நடத்தி வருகிறது. கொல்கத்தாவில் "மால்குடி ஜங்சன்" என்ற உணவகம் உள்ளது.
குறிப்புகள்
பகுப்பு:ஆர். கே. நாராயணன் எழுதிய நூல்கள் பகுப்பு:கற்பனை இடங்கள்
அநுபமன்
அநுபமன் (பொ.பி. 555-585) என்பவன் கொடும்பாளூர் நகரை களப்பிரர் காலத்தில் அரசாண்ட இருக்குவேள் அரசர்கள் வம்சத்துள் ஒருவன். இந்த இருக்குவேள் அரசர்கள் பற்றிய மூவர் கோவில் சாசனம் ஒன்று கிடைத்துள்ளது. இவனாண்ட களப்பிரர்களின் இறுதிக்காலத்தில் காலத்தில் அவர்களுக்கு எதிராக பல்லவர் வம்சத்தவர்கள் சிம்மவிஷ்ணு என்ற பல்லவ மன்னனின் கீழ் போர் தொடுத்து களப்பிரர்களை வீழ்த்தினர். அதற்குப்பிறகு இவன் பல்லவர்களுக்கு அடங்கி அரசாண்டாமன் இவனுக்கு சங்ககிருதன் என்னும் சிறப்புப் பெயரிருந்ததைக் கொண்டு இவன் சமணர்களின் சங்கத்தை ஆதரித்தவன் என்று தெரிகிறது. மலையத்துவசன் என்ற சமண முனிவர் ஒருவர் தேனிமலையில் ஒரு இருக்குவேள் அரசனிடம் நிலம் தானம் பெற்றான். அந்த தானமளித்த இருக்குவேளன் அநுபமன் என்று கருதப்படுகிறான்.
மேற்கோள்கள்
பகுப்பு:இருக்குவேள் அரசர்கள்
பகுப்பு:இந்திய அரசர்கள்
மால்வான்
மால்வன் (Malvan) என்பது இந்தியாவின் மகாராட்டிரா மாநிலத்தின் தெற்கு மாவட்டமான சிந்துதுர்க் மாவட்டத்தில் உள்ள ஒரு நகரமாகும். இது வரலாற்று முக்கியத்துவம் வாய்ந்த சிந்துதுர்க் கோட்டைக்கு நன்கு அறியப்பட்டதாகும். மால்வன் வட்டத்தில் அங்கனே வாடி மசர், ஆக்ரா, கல்ச்சி தேவ்லி, சம்துல், சீவா, பங்கோல், தலசீல் மற்றும் சர்செகோட் போன்ற கிராமங்கள் உள்ளன. மீன் பிடித்தலும், வேளாண்மையும் இங்குள்ள முக்கிய தொழிலாகும். உள்ளூர் மக்களின் பிரதான உணவு மீன் கறி மற்றும் அரிசி. இந்த நகரம் அல்போன்சா மாம்பழங்களை உற்பத்தி செய்கிறது. மேலும் கடலை மாவு மால்வானி லட்டு எனப்படும் வெல்லம் ஆகியவற்றைக் கொண்டு தயாரிக்கப்படும் மல்வானி கஜா போன்ற இனிப்புகளுக்கும் பெயர் பெற்றது.
புராணக் கதைகளை அடிப்படையாகக் கொண்ட நாடகமான தசாவதாரம் (விஷ்ணுவின் பத்து அவதாரங்கள்) இப்பகுதியின் முக்கியமான கலாச்சாரக் கூறு ஆகும். மால்வன் என்ற பெயருடன் தொடர்புடைய பெயர் தெரியாத சில நம்பகமான கதைகள் உள்ளன. உப்பு உற்பத்தியாளர்கள் உப்பு நிறைந்த ஒரு பகுதியை விவரிக்க 'மகாலவன்' என்ற வார்த்தையைப் பயன்படுத்துகின்றனர். "மகா" என்பதிலிருந்து ஒரு கூட்டுச் சொல் பெரிய பொருள், மற்றும் "லாவன்" என்றால் தோட்டம் (அல்லது உப்பு நிலம்). மற்றொரு சாத்தியம், முறையே "மேட்" மற்றும் "பான்", தென்னை மரங்கள் மற்றும் தோட்டத்திற்கான மால்வானி ஆகியவற்றின் கலவையின் ஒலிப்பு வழித்தோன்றல் ஆகும். இது பிராந்தியத்தில் உள்ள பல தேங்காய் மரங்களுடன் தொடர்புடையது. மல்வானி, மராத்தியின் பேச்சுவழக்கு உள்ளூர் மொழியாகும்.
புவியியலும் காலநிலையும்
மால்வன் என்பது மேற்கு இந்தியாவின் கடற்கரையில் அமைந்துள்ள ஒரு சிறிய நகரம். இப்பகுதியின் கடற்கரைகள், சிந்துதுர்க் கோட்டை, தர்கார்லி கடற்கரை, மொபார் முனை, சிவ்லா கடற்கரை, தொண்டாவலி கடற்கரை ஆகியவை சுற்றுலாப் பயணிகளை ஈர்க்கின்றன. மால்வன் நகரம் என்ற கார்லி, கோலாம்ப் மற்றும் கலாவாலி மூன்று சிறிய சிற்றோடைகளால் பிணைக்கப்பட்டுள்ளது.
மல்வானின் காலநிலையை பொதுவாக சூடான மற்றும் மிதமான ஈரப்பதமாக வகைப்படுத்தலாம். சராசரி வெப்பநிலை 16 முதல் 33 ° C வரை இருக்கும். அதே சமயம் ஈரப்பதம் 69 முதல் 98% வரை இருக்கும். மல்வானின் ஆண்டு சராசரி மழை 2275 மி.மீ. ஆகும்.
போக்குவரத்து இணைப்புகள்
மும்பையிலிருந்து 505 கிலோமீட்டர் (314 மைல்) மற்றும் இரத்னகிரியிலிருந்து 140 கிலோமீட்டர் (87 மைல்) தொலைவில் மால்வனை சாலை வழியாக எளிதில் அணுக முடியும். மும்பை மற்றும் கோவாவிலிருந்து தேசிய நெடுஞ்சாலை எண்-66 கசால் வரை செல்கிறது. அதன் பிறகு மால்வன் ஒரு மாநில போக்குவரத்து பேருந்தில் சவாரி செய்யும் சுமார் 28 கிலோமீட்டர் (17 மைல்) தொலைவில் உள்ளது.
குடல் மற்றும் கன்கவாலி ஆகிய இடங்கள் அருகிலுள்ள இரயில் நிலையமாகும். அருகிலுள்ள விமான நிலையம் கோவாவின் தபோலிம் என்ற இடத்தில் உள்ளது. மும்பையில் இருந்து குடலுக்கு ஒரே இரவில் இரயில் மூலம் வந்தடையலாம். கோவாவிலிருந்து போக்குவரத்துக் கழக பேருந்து சேவைகள் உள்ளன. கசாலில் இருந்தும் பேருந்துகள் உள்ளன.
மக்கள் / புள்ளிவிவரங்கள்
மல்வான் மகாராட்டிராவின் சிந்துதுர்க் மாவட்டத்தில் உள்ள ஒரு நகராட்சி மன்ற நகரமாகும். மால்வன் நகரம் 17 வார்டுகளாக பிரிக்கப்பட்டுள்ளது. இதற்காக 5 ஆண்டுகளுக்கு ஒரு முறை தேர்தல் நடத்தப்படுகிறது. 2011 இந்திய மக்கள் தொகை கணக்கெடுப்பு, மால்வன் நகராட்சி மன்றத்தில் 18,648 மக்கள் தொகை உள்ளது எனக் கூருகிறது. இதில் 9,663 ஆண்களும், 8,985 பெண்களும் இருக்கின்றனர்.
0-6 வயதுடைய குழந்தைகளின் எண்ணிக்கை 1364 ஆகும். இது மால்வனின் மொத்த மக்கள் தொகையில் 7.31%. மால்வன் நகராட்சி மன்றத்தில், பெண் பாலியல் விகிதம் மாநில சராசரியான 929 க்கு எதிராக 930 ஆகும். மேலும், மகாராட்டிரா மாநில சராசரி 894 உடன் ஒப்பிடும்போது மல்வானில் குழந்தை பாலியல் விகிதம் 876 ஆக உள்ளது. மால்வன் நகரத்தின் கல்வியறிவு விகிதம் 93.00%. இது மாநில சராசரியான 82.34% ஐ விட அதிகமாகும். மல்வானில், ஆண்களின் கல்வியறிவு 94.76% ஆகவும், பெண் கல்வியறிவு விகிதம் 91.11% ஆகவும் உள்ளது.
மால்வன் நகராட்சி 4,620 வீடுகளுக்கு மேல் மொத்த நிர்வாகத்தைக் கொண்டுள்ளது. இது தண்ணீர் மற்றும் கழிவுநீர் போன்ற அடிப்படை வசதிகளை வழங்குகிறது. நகராட்சி மன்ற வரம்பிற்குள் சாலைகள் அமைப்பதற்கும் அதன் அதிகார எல்லைக்குள் வரும் சொத்துக்களுக்கு வரி விதிக்கவும் இது அதிகாரம் அளிக்கப்பட்டுள்ளது.
கொங்கனின் இந்த பகுதி பெரும்பாலும் இந்துக்கள் மற்றும் இந்த இந்துக்களில் பெரும்பான்மையானவர்கள் சத்திரிய மராட்டியர்கள், பண்டாரிகள், காபிட்கள் மற்றும் குடல்தேஷ்கர் கவுட பிராமணர்கள், ராஜபூர் சரஸ்வத் பிராமணர்கள் ஆகியோர் உள்ளனர். கணேச சதுர்த்தி, இராம நவமி மற்றும் பல உள்ளூர் விழாக்களில் கலந்துகொள்ள ஏராளமான மால்வானி குடியேறியவர்கள் ஒவ்வொரு ஆண்டும் ஆகத்து-செப்டம்பர் மாதங்களில் தங்கள் சொந்த இடத்திற்குத் திரும்புகிறார்கள்.
குறிப்புகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
செறாய் கடற்கரை
கேரளத்தின் எறணாகுளம் மாவட்டத்தில் செறாயி கடற்கரை அமைந்துள்ளது. இது வைப்பின் தீவின் ஒரு பகுதியாகும்.
இது கொச்சியில் இருந்து 30 கிலோமீட்டர் தொலைவில் உள்ளது.
இந்த கடற்கரை 15 கிலோமீட்டர் நீளமுடையது. இங்கு டிசம்பர் மாதத்தில் கடற்கரைத் திருவிழா நடைபெறும்.
டெயிட் தேசியப் பூங்கா
டெயிட் தேசியப் பூங்கா (Parque Nacional del Teide) என்பது எசுப்பானியாவின் கேனரி தீவுகளில் அமைந்திருக்கும் தேசியப் பூங்காவாகும். இது 3,718 மீட்டர் உயரம் கொண்ட டெயிட் மலையை மையப்படுத்தி அமைந்துள்ளது. இந்த மலை எசுப்பானியாவின் மிக உயர்ந்த பகுதியும், அத்திலாந்திக் தீவுகளில் கடல் மட்டத்துக்கு மேலே மிக உயர்ந்த புள்ளியும், மற்றும் உலகின் மூன்றாவது உயரமான எரிமலையும் ஆகும். இது தேசியப்பூங்காவாக 22 சனவரி 1954 பிரகடனப்பட்டதால், எசுப்பானியாவின் பழமை வாய்ந்த தேசியப் பூங்காக்களில் ஒன்றாக உள்ளது. இது எசுப்பனியாவின் மிகப்பெரிய தேசியப்பூங்காவாக உள்ளது மட்டுமல்லாது கேனரி தீவுகளின் முக்கிய பகுதியாகவும் உள்ளது. இந்தப் பூங்காவில் டெயிட் எரிமலைக்கு அடுத்ததாக என்னொரு எரிமலையான பிகோ விஜோ அமைந்துள்ளது. இது கேனரி தீவுகளின் இரண்டாவது பெரிய எரிமலையாகும். இதன் உயரம் 3,135 மீட்டர்.
இந்தப் பூங்கா 18,990 எக்டேர் பரப்பளவைக் கொண்டதுடன் உலகப் பாரம்பரியக் களமாக [ஐக்கிய நாடுகள் கல்வி, அறிவியல், பண்பாட்டு நிறுவனத்தால் சூன் 29, 2007 அன்று பிரகடனப்படுத்தப்பட்டது.
டெயிட் தேசியப்பூங்காவே எசுப்பானியாவில் அதிகம் மக்களால் பார்வையிடப்பட்ட பூங்காவாகும். இன்சுடிடுடோ கனறியோ டி எச்டடிச்டிகா (Instituto Canario de Estadística (ISTAC)) இன் படி மொத்தமாக 2.8 மில்லியன் மக்கள் பார்வையிட்டுள்ளனர். மேலும் இது உலகின் பலர் பார்வையிட்ட தேசியப் பூங்காக்களில் ஒன்றாகவும் திகழ்கிறது. டெயிட், கேனறித் தீவுகளின் மிகவும் பிரபலமான இயற்கை அம்சமாகும்.
வெளி இணைப்புக்கள்
பகுப்பு:எசுப்பானிய உலக பாரம்பரியக் களங்கள் பகுப்பு:எசுப்பானியாவின் 12 புதையல்கள்
அசுபர் உசைன்
அசுபர் உசேன் ( Azfar Hussain আজফার হোসেন   ) ஒரு பங்களாதேஷ் கோட்பாட்டாளர், விமர்சகர், கல்வியாளர், இருமொழி எழுத்தாளர், கவிஞர், மொழிபெயர்ப்பாளர் மற்றும் பொது அறிவுஜீவி ஆவார். இவர் ப்ரூக்ஸ் கல்லூரியில் உள்ள உள்கலாச்சார கல்வி பிரிவில் இணை பேராசிரியராக உள்ளார்.மிச்சிகனில் உள்ள கிராண்ட் பள்ளத்தாக்கு மாநில பல்கலைக்கழகத்தில் பேராசிரியராக உள்ளார். மேலும் உயர் கல்விக்கான உலகளாவிய மையத்தின் துணைத் தலைவராகவும் மற்றும் ஆங்கிலம், உலக இலக்கியம், மற்றும் இடைநிலை ஆய்வுகள் போன்ற பிரிவுகளிலுக்கு கவுரப் பேராசிரியராகவும் இருக்கிறார். வாஷிங்டன் மாநில பல்கலைக்கழகம், பவுலிங் கிரீன் மாநில பல்கலைக்கழகம் மற்றும் ஓக்லஹோமா மாநில பல்கலைக்கழகத்தில் ஆங்கிலம், உலக இலக்கியம், இன ஆய்வுகள் மற்றும் கலாச்சார ஆய்வுகள் பிரிவுகளை மாணவர்களுக்கு கற்பித்தார். பங்களாதேஷில், ஜஹாங்கிர்நகர் பல்கலைக்கழகம் மற்றும் நார்த் சவுத் பல்கலைக்கழகத்திலும் ஆங்கிலம் கற்பித்தார். லிபரல் ஆர்ட்ஸ் பங்களாதேஷ் பல்கலைக்கழகத்தில் ஸ்காலர்-இன்-ரெசிடென்ஸ் மற்றும் கோடைகால சிறப்புப் பேராசிரியராக ஆங்கிலம் மற்றும் மனிதநேய பேராசிரியராகவும் பணியாற்றினார். இவர்  ரைசோம்ஸ்: கல்ச்சுரல் ஸ்டடீச் இன் எமெர்ஜிங் நாவ்லேட்சில் ஆலோசனைப் பதிப்பாசிரியராக  உள்ளார். பெங்காலி பத்திரிகைகள் நதுன் திகன்தா மற்றும் சர்பஜன்கோதா ஆகிய ஆசிரியர் குழுக்களில் இவர் உறுப்பினராக உள்ளார்.
உசைன்-ஆங்கிலம் மற்றும் பெங்காலி இரண்டிலும்-மேற்கத்திய-மொழிகளில் அல்லாத நூல்களை மொழிபெயர்ப்பு செய்துள்ளார். மேலும் நூற்றுக்கணக்கான கல்வி சார்ந்த  பிரபலமான மற்றும் ஆக்கபூர்வமான கட்டுரைகளை வெளியிட்டுள்ளார். மேலும் ஐக்கிய அமெரிக்காவிலுள்ள தொல்குடி அமெரிக்கர் கவிதை உட்பட பலதரப்பட்ட தலைப்புகளில் எழுதியிருக்கிறார். கேப்ரியல் கார்சியா மார்க்வெஸின் கதைகள் மற்றும் ஸ்டீபன் மல்லர்மே, விசென்ட் அலிக்சாண்ட்ரே, மற்றும் ரோக் டால்டன் ஆகியோரின் கவிதைகளை இவர்  வங்காள மொழியில் மொழிபெயர்த்தார். கபீரின் பாடல்களையும் பைஸ் அஹ்மத் ஃபைஸின் கவிதைகளையும் இவர்  ஆங்கிலத்தில் மொழிபெயர்த்தார்.
உசைன் சர்வதேச அளவில் அறியப்பட்ட பொதுப் பேச்சாளர் ஆவார். மேலும் இவர் பங்களாதேஷ் சமூகம், கலாச்சாரம் மற்றும் அரசியல் தொடர்பான ஊடக நேர்காணல்களின் அடிக்கடி கலந்து கொண்டு வருகிறார்.
கல்வி மற்றும் தொழில் வாழ்க்கை
அசுபர் உசேன் டாக்கா பல்கலைக்கழகத்தில் தனது இளங்கலைப் பட்டத்தினையும் (ஹானர்ஸ்) மற்றும் முதுகலைப் பட்டத்தினையும் ஆங்கிலப் பிரிவில் பெற்றார். இவர்  ஃபுல்பிரைட் பெல்லோஷிப்பின் கீழ் ஆங்கிலத்தில் தனது இரண்டாவது முதுகலைப் பட்டத்தினைப் பெற்றார். வாஷிங்டன் ஸ்டேட் யுனிவர்சிட்டியிலிருந்து ஆங்கிலம் மற்றும் உலக இலக்கியத்தில் முனைவர் பட்டத்தினையும் பெற்றார். 2004 ஆம் ஆண்டில் வாஷிங்டன் ஸ்டேட் யுனிவர்சிட்டியில் ஆங்கிலத் துறையில் போஸ்ட்டாக்டோரல் பிளாக்பர்ன் ஃபெலோவாகவும் பணியாற்றினார். 1990 ஆம் ஆண்டுகளின் முற்பகுதியிலிருந்து பங்களாதேஷில் தங்கியிருந்த காலத்தில் உசைன் பங்களாதேஷின் செயல் பொதுச் செயலாளராகவும் பணியாற்றினார். உயர் கல்விக்கான உலகளாவிய மையத்தின் துணைத் தலைவராகவும் மற்றும் ஆங்கிலம், உலக இலக்கியம், மற்றும் இடைநிலை ஆய்வுகள் போன்ற பிரிவுகளிலுக்கு கவுரப் பேராசிரியராகவும் இருக்கிறார். வாஷிங்டன் மாநில பல்கலைக்கழகம், பவுலிங் கிரீன் மாநில பல்கலைக்கழகம் மற்றும் ஓக்லஹோமா மாநில பல்கலைக்கழகத்தில் ஆங்கிலம், உலக இலக்கியம், இன ஆய்வுகள் மற்றும் கலாச்சார ஆய்வுகள் பிரிவுகளை மாணவர்களுக்கு கற்பித்தார்.
தனிப்பட்ட வாழ்க்கை
அசுபர் உசேன் தனது வாழ்வின் பெரும்பான்மையான காலங்களை வங்காளதேசம் மற்றும் அமெரிக்காவிலும் கழித்து வருகிறார். இவர்  தற்போது மிச்சிகனில் உள்ள அலெண்டேலில் வசித்து வருகிறார். இவருக்கு 2002 ல் திருமணம் நடந்தது. சல்மா உசேன் என்ற மகள் உள்ளார்.
குறிப்புகள்
பகுப்பு:வாழும் நபர்கள்
எதிர்மின் கதிர் குழாய்
பகுப்பு:இலத்திரனிய பரிசோதனைக் கருவிகள்
கீழ்மொனவூர் ஊராட்சி
கீழ்மொனவூர் ஊராட்சி (Kilmonavoor Gram Panchayat), தமிழ்நாட்டின் வேலூர் மாவட்டத்தில் உள்ள வேலூர் வட்டாரத்தில் அமைந்துள்ளது. இந்த ஊராட்சி, அணைக்கட்டு சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4239 ஆகும். இவர்களில் பெண்கள் 2137 பேரும் ஆண்கள் 2102 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நகர்ப்புற வெப்பத்தீவு
காரணங்கள்
இவற்றுடன், நகரங்களில் காணப்படும் உயரமான கட்டிடங்கள், சூரியக் கதிர்வீச்சைப் பலமுறை தெறிப்பதற்கும், உறிஞ்சுவதற்கும் ஏற்ற வகையில் பல மேற்பரப்புக்களைக் கொண்டுள்ளன. இது நகரப்பகுதிகளைச் சூடேற்றுவதற்கான செயற்திறன் மிக்க ஒன்றாக உள்ளது. இது கன்யன் விளைவு எனப்படுகின்றது. கட்டிடங்கள் காற்றோட்டத்தைத் தடுப்பதாலும், மேற்காவுகை மூலம் வெப்பம் இழக்கப்படுவது குறைகிறது. தொழிற்சாலைகள், வளிப்பதனப் பொறிகள் என்பவற்றிலிருந்து வெளியேறும் கழிவு வெப்பமும் நகரங்களில் வெப்பநிலை அதிகரிப்புக்குக் காரணமாக அமைகின்றது.
மாசுப்பொருட்கள் பல வளிமண்டலத்தின் கதிர்வீசும் தன்மையில் மாற்றங்களை உண்டாக்கக் கூடியன என்பதால், நகரப்பகுதிகளில் காணப்படும் உயர்ந்த அளவு மாசடைந்த சூழலும் நகர்ப்புற வெப்பத்தீவு விளைவுக்குப் பங்களிக்கின்றன.
பண்டைத் தமிழக வரைவுகளும் குறியீடுகளும் (நூல்)
பண்டைத் தமிழக வரைவுகளும் குறியீடுகளும், இராசு. பவுன்துரை எழுதிய ஆய்வு நூலாகும். இந்நூல் சங்க காலத் தமிழக வரலாறு, கலை மற்றும் பண்பாடு ஆகியவற்றைக் குறித்து அறிவதற்கும் எழுதுவதற்கும் சான்றுகளாக உள்ள வரைவுகளையும், குறியீடுகளையும் குறித்து ஆராய்கிறது.
அமைப்பு
இந்நூல் முன்னுரை, நிறைவுரையுடன் ஒன்பது கட்டுரைகளைக் கொண்டு அமைந்துள்ளது.
ஆதாரம்
பகுப்பு:2004 தமிழ் நூல்கள் பகுப்பு:தமிழ் மொழி வரலாறு
குடிமையியல்
குடிமையியல் என்பது குடியுரிமையின் தத்துவார்த்த, அரசியல் மற்றும் நடைமுறை அம்சங்களைப் பற்றிய அறிவின் திரட்டு ஆகும். அதே போல் குடிமக்களின் உரிமைகள் மற்றும் கடமைகள்; ஒரு அரசியல் அமைப்பின் உறுப்பினர்களாகவும் அரசாங்கத்திற்காகவும் ஒருவருக்கொருவர் ஆற்றிக்கொள்ள வேண்டிய குடிமக்களின் கடமைகள் இவற்றைப் பற்றிய விரிவான ஆய்வியலாகும்.. இது குடிமையியல் சட்டம் மற்றும் குடிமக்கள் நடத்தைக்கான விதித் தொகுப்பு, குடிமக்கள் பற்றிய கவனத்தோடு அரசாங்கத்தைப் பற்றிய ஆய்வு ஆகியவற்றையும், அரசாங்கத்தின் செயல்பாடுகளிலும் மற்றும் அதன் அத்துமீறல்கள், தவறுதல்களைம் வெளிப்புறத்திலிருந்து எதிர்க்கும் காரணிகள் ஆகியவற்றையும் உள்ளடக்கியதாகும்.
கொடுக்கப்பட்ட அரசியல் அல்லது நெறிமுறை மரபின்படி, குடிமக்களுக்கு கல்வி புகட்டுவதைக் குடிமையியல் குறிக்கிறது. குடிமையியலின் வரலாறு, பண்டைய சீனாவில் கன்பூசியஸ் மற்றும் பழங்கால கிரேக்கத்தில் பிளேட்டோ ஆகியோரால் முன் வைக்கப்பட்ட கோட்பாடுகளிலிருந்து தொடங்குகின்றது எனலாம். மேற்கத்திய பாரம்பரியத்தாலான தாக்கம் சீனாவிற்கு வந்த பிறகு, மரபின்படியான சீன சட்டமும், சோவியத் சட்டத்தின் காரணமான தாக்கமும் திரும்பிய காலங்களுக்குப் பிறகு, 1839 இல் துவங்கிய மேற்கத்திய சட்டபூர்வ மரபுகள் சீன மொழியில் மொழிபெயர்க்கப்படுவதற்கு முன் மதிப்புடையதாக இருந்தது. இஸ்பெசிபிக் என்பது சீன சட்டங்களில் பயன்பட்ட பொதுவான, சாதாரண மொழியாகும். இம்மொழியானது கல்வியில் மிகவும் குறிப்பிடத்தக்க பங்கினை வகிக்கிறது.
வரையறை
மெர்ரியம்-வெப்ஸ்டர் அகராதி "குடிமக்களின் உரிமைகள் மற்றும் கடமைகளையும் மற்றும் அரசாங்கத்தின் வேலை எப்படி உள்ளது என்பதைப் பற்றிய திறனாய்வையும் பற்றிய அறிவின் பிரிவே குடிமையியல்" என வரையறுக்கிறது. அகராதி.காம் என்ற அகராதியானது "குடிமக்கள் சலுகைகள் மற்றும் வேண்டுகோள்களைப் பற்றிய அறிவியல்" என குடிமையியலை வரையறுக்கிறது.
குடிமையியல் கல்வி
"குடிமைக் கல்வி" என்பது சமூகத்தின் உறுப்பினர்கள் அல்லது சமூகத்தின் வருங்கால உறுப்பினர்களாகிய மக்களின் நம்பிக்கைகள், பொறுப்புகள், திறமைகள் மற்றும் செயல்கள் ஆகியவற்றை பாதிக்கும் அனைத்து செயல்களையும் பற்றிய கல்வியைக் குறிக்கிறது. குடிமைக் கல்வி வேண்டுமென்றே இருக்க வேண்டிய அவசியமில்லை; நிறுவனங்கள் மற்றும் சமூகங்கள் ஆகியவை மதிப்புகள் மற்றும் நெறிமுறைகளை பொருளற்ற முறையில் கடத்தி விடக்கூடும். இது நிச்சயமாக குழந்தைகள் மற்றும் இளைஞர்களின் பள்ளிக்கல்வி அல்லது கல்லுாரிக் கல்வியுடன் மட்டும் தொடர்புடையதல்ல. குடும்பங்கள், அரசாங்கங்கள், மதங்கள் மற்றும் வெகுஜன ஊடகங்கள் ஆகியவை கூட குடிமைக் கல்வி தொடர்பான சில நிறுவனங்களேயாம். குடிமைக் கல்வி என்பது வாழ்நாள் செயல்முறை என்பது புரிந்து கொள்ளப்பட வேண்டும். குடிமைக் கல்விக்கான ஒட்டுமொத்த குறிக்கோளானது, குடியாட்சி மற்றும் பங்குபெறும் அரசாளுகையில் குடிமக்களின் ஈடுபாடு மற்றும் ஆதரவை அதிகரிப்பதாகும். நல்ல அரசு நடைபெற வேண்டியதன் அவசியத்தை மக்கள் புரிந்து கொண்டு அதை வலியுறுத்த வேண்டியது இந்தக் குடிமைக் கல்வியின் பின்னால் உள்ள சித்தாந்தமாகும். குடிமைக் கல்வி மூன்று வெவ்வேறு கூறுகளைக் கொண்டது: குடிமை அறிவு, குடிமைத்திறன்கள் மற்றும் குடிமை மனப்பான்மை ஆகியவை ஆகும்.
குடிமைக் கல்வி மீதான திறனாய்வு
அரிசுடாட்டிலின் கூற்றான "செய்வதற்கு முன் நாம் கற்றுக்கொள்ள வேண்டியவற்றை, அவற்றைச் செய்வதன் மூலம் நாம் கற்றுக்கொள்கிறோம்" என்பதற்கிணங்க. மேல்நிலை வகுப்புகளில் குடிமைக் கல்வியின் கூறுகளான விழுமியங்கள், சமூக நீதி, மக்களாட்சியின் மாண்பு போன்றவை அனுபவங்களின் மூலம் கற்றுக்கொள்ளப்பட வேண்டும் என்பதற்கான முயற்சி இருக்கிறது. இந்த நோக்கத்திற்காக பள்ளிகள் நன்னெறியுடன் கூடிய நடத்தை மற்றும் தனிப்பட்ட பொறுப்புகளை ஊக்குவிக்க வேண்டும் என்று கூறப்படுகிறது. இந்த இலக்குகளை அடைவதற்கு பள்ளிகள் மூன்று பெரிய சுதந்திரங்களை அனுமதிக்க வேண்டும் - தெரிவு செய்வதற்கான சுதந்திரம், செயலில் சுதந்திரம் மற்றும் செயலின் விளைவுகளைத் தாங்குவதற்கான சுதந்திரம் - இவையே தனிப்பட்ட நபரின் பொறுப்புணர்ச்சியை அதிகரிக்கும் கூறுகளாகும்.
மேற்கோள்கள்
பகுப்பு:அரசியல் கருத்தியல்கள் பகுப்பு:சமூக அறிவியல்கள்
அரியநாயகிபுரம் வடகாசியம்மன் கோயில்
அரியநாயகிபுரம் வடகாசியம்மன் கோயில் தமிழ்நாட்டில் திருநெல்வேலி மாவட்டம், அரியநாயகிபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராம்கர் தால் ஏரி
இராம்கர் தால் ஏரி (Ramgarh Tal) இந்தியாவில் உத்தரப் பிரதேச மாநிலத்தில் கோரக்பூரில் அமைந்துள்ளது 1971 இல் கண்டறியப்பட்டது. அப்போது அதன் பரப்பளவு 723 எக்ட்டேர்(1790 ஏக்கர்) ஆகும். அதன் சுற்றளவு 18 கிமீ ஆகும். இப்போது அதன் பரப்பளவு 678 எக்டேர்(1689 ஏக்கர்) ஆகும்.
வரலாறு
இந்த ஏரி நிலக்கிழார் இராய் கமலாபதி இராய் பொறுப்பில் இருந்துள்ளது. நிலக்கீழார் முறை ஒழிக்கப்பட்டது இந்திய அரசி இந்த ஏரியை கைபாற்றியுல்ளது. என்றாலும் இன்றும் இதன் சில பகுதிகள் அந்நிலக்கிழார் குடும்பத்திடமே உள்ளது.
இராம்கர் எனும் ஊர் ஒரு பேரழிவால் சிதைந்தபோது உருவாகிய பெருந்துளையில் நீர் நிரம்பி ஏரியானதாக மக்களால் நம்பப்படுகிறது.
மேம்படுத்தலும் பேணுதலும்
வீர் பகதூர் சிங் 1985 இல் முதலமைச்சரானபோது இராம்கர் தாலை ஒரு சுற்றுலா மையமாக்கும் திட்டத்தை உருவாக்கினார்ரானால், அவர் இறந்தபோது 1989 இல் இது கைவிடப்பட்டது.
யோகி ஆதித்யனாத் 2017 இல் முதலமைச்சரானதும் பன்னாட்டுத் தர சுற்றுலா மையமாக்க திட்டமிட்டார். உ.பி. அரசும் ஏரியை சதுப்புநில மேலாண்மை விதிகளுக்குக் கீழ் கொண்டுவரத் திட்டமிட்டு வருகிறது.
இந்த ஏரியை இப்போது தேசியப் பசுமை ஆணையம் பதுகாப்புக்கும் பேணுதலுக்கும் பொறுப்பேர்றுள்ளதுளிவ்வமைப்பு ஏரியைச் சுற்றி 500 மீ ஆரத்துக்குள் கட்டுமான வேலைகல் நிறுத்தப்பட்டுள்ளன.
இராம்கர் தால் ஏரியின் நீரின் தரம் அங்கிருக்கும் குடியிருக்களில் வாழ்பவர் குப்பை கொட்டும் இடமாகப் பயன்படுத்துவதால் குறைந்துவருகிறது.
"பூர்வாஞ்சல் கடலாக்கம்": இப்போது ஏரியில் தோணிவிட இப்பெயர் சூட்டப்பட்டு கடல் வாரியத்தின் வழி நீர்ப்போக்குவரத்துக்கு ஏற்பாடு செய்யப்பட்டு  மக்களிடம் கவர்ச்சியூட்டப்பட்டு வருகிறது. புதிய பெயர் சுற்றுலா வருபவர்களைக் கவர்ந்துள்ளது.